Държавен вестник, бр. 42, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  42
Чл. 47. Началникът на НСО се произна-
ся с решение по жалбата в 14-дневен срок. 
Решението по жалбата е окончателно и не 
подлежи на съдебен контрол.
Чл. 48. (1) Конкурсът за назначаване на 
офицери или сержанти от НСО се провежда 
на следните етапи:
1. първи етап: „Изпит за установяване на 
физическа подготовка или изпит за устано-
вяване на нивото на специфични знания и/
или умения за изпълнение на длъжността“;
2. втори етап: „Психологично изследване“;
3. трети етап: „Заключително интервю“.
(2) Етапите на конкурса по ал. 1, т. 1 и 2 
имат елиминаторен характер и се провеждат 
съгласно специализирани методики, утвърдени 
със заповед на началника на НСО.
(3) Комисията обявява резултатите от 
първия етап и допуска до участие в следва-
щия конкурсен етап кандидатите, преминали 
елиминаторния праг.
(4) Вторият етап приключва с обявяване на 
резултатите по него и на кандидатите, допус-
нати до третия етап „Заключително интервю“.
Чл. 49. (1) Кандидатите се отстраняват и 
участието им в конкурсната процедура се пре-
кратява от конкурсната комисия, в случай че:
1. не са се явили на определените дата, час 
и място за провеждане на съответния етап 
от конкурса;
2. са нарушили реда за провеждането на 
етап от конкурса;
3. се установи преписване, опит за пре-
писване или неспазване на указанията за 
провеждането на етап от конкурса;
4. има деклариран писмен отказ на кан-
дидата от участие в конкурса.
(2) За установяване на обстоятелствата по 
ал. 1, т. 1 – 3 съответната експертна група 
изготвя констативен протокол, който се пре-
доставя на конкурсната комисия.
(3) Конкурсната комисия се запознава с 
констативния протокол по ал. 2 и изготвя 
решение, с което прекратява участието в 
конкурса на кандидатите, за които са налице 
обстоятелства по ал. 1.
(4) Решението по ал. 3 съдържа и мотиви 
за прекратяване на участието в конкурса на 
съответните кандидати.
(5) Решението по ал. 4 се обявява на ин-
тернет страницата на НСО, като се посочват 
основанията за прекратяване на участието в 
конкурса на кандидатите.
(6) Кандидатите могат да обжалват пред 
началника на НСО решението за прекратя-
ване на участието им в конкурса в 3-дневен 
срок от датата на обявяването му. Жалбата 
не спира конкурсната процедура.
(7) Конкурсната комисия изготвя становище 
по жалбата на кандидата.
(8) Решението на началника на НСО по 
жалбата е окончателно и не подлежи на съ-
дебен контрол.
Чл. 50. (1) На първия етап от конкурса 
кандидатът се явява по график пред съответ-
ната експертна група.
(2) Експертната група по ал. 1 оценява и 
вписва резултатите в протокол.
(3) Ръководителят на експертната група по 
ал. 1 представя резултатите пред конкурсната 
комисия.
(4) Конкурсната комисия обявява резул-
татите от първия етап и допуска до участие 
в следващия конкурсен етап кандидатите, 
преминали елиминаторния праг.
Чл. 51. (1) Вторият етап „Психологично 
изследване“ се провежда на две части:
1. първа част: тестово изследване;
2. втора част: психо-диагностично интервю.
(2) Резултатите от психологичното из-
следване са: „пригоден“ или „непригоден“ за 
съответната длъжност.
(3) Ръководителят на експертната група 
представя резултатите пред конкурсната 
комисия.
(4) Конкурсната комисия обявява резулта-
тите от етапа „Психологично изследване“ и 
допуска до участие в следващия конкурсен етап 
кандидатите, преминали елиминаторния праг.
Чл. 52. (1) На третия етап „Заключително 
интервю“ кандидатът се явява пред конкурс-
ната комисия за оценка на професионалната 
му мотивация, професионално значимите му 
личностни качества, познанията и способно-
стите му.
(2) Заключителното интервю се провежда 
от конкурсната комисия, която оценява кан-
дидатите след запознаване с резултатите от 
етапите в конкурсната процедура.
(3) Оценката от заключителното интервю за 
всеки кандидат се формира по ред, определен 
в специализирана методика, утвърдена със 
заповед на началника на НСО, и се отразява 
в протокол.
Чл. 53. (1) Конкурсната комисия извършва 
и обявява крайно класиране според резулта-
тите на кандидатите.
(2) Конкурсната процедура приключва с 
обявяване на крайното класиране.
(3) При крайното класиране конкурсната 
комисията формира резерв от кандидати, 
който включва класираните по резултат след 
последното място. Резервът от кандидати може 
да се използва от началника на НСО само за 
целите на конкретния конкурс при незаемане 
на длъжност от класиран кандидат.
Чл. 54. (1) Кандидатите могат да обжалват 
крайното класиране пред началника на НСО 
в 3-дневен срок от датата на обявяването му.
(2) Конкурсната комисия изготвя становище 
по жалбата до началника на НСО.
(3) Решението на началника на НСО по 
жалбата е окончателно и не подлежи на съ-
дебен контрол.